Sag om politifremstilling der ikke har kunnet finde sted overvejende grundet ressourceproblemer ved Syd- og Sønderjyllands Politi
Ret: Retten i Sønderborg (1. instans)
Faggruppe: Fogedsag — Almindelig fogedsag
Sagsemner: Fogedret proces;
Pengekrav;

/

Den 19. december 2008 kl. 12:00 blev fogedretten sat i fogedretten Stationsvej af
Dommer.

Der blev foretaget FS F03-8858 2007
Rekvirent ApS
Adresse 1
København K
mod
Modpart
Adresse 2
6100 Haderslev

Ingen indkaldt eller mødt.

Der blev fremlagt rekvirentens brev af 8. oktober 2008.

Det skyldige beløb blev opgjort således:

Sagen opgjort til 25.809,00 kr. 
25.809,00 kr.

I alt

Der blev afsagt

Kendelse

Fogedretten har den 28. februar 2008 afsagt kendelse om politifremstilling af
skyldneren på baggrund af dennes udeblivelse fra fogedretten den 14. februar
2008.

Anmodning om politifremstilling er umiddelbart herefter sendt til politiet. Syd-
og Sønderjyllands Politi har oplyst, at det ikke har været muligt at fremstille
skyldneren. Politiet har ikke kunnet oplyse hvilke nærmere om politiets
behandling af sagen, men oplyst at den manglende fremstilling overvejende
skyldes ressourceproblemer ved politiet.

Fogedretten følger den praksis, at såfremt fremstilling af skyldneren ikke er sket
inden for 4 måneder fra afgørelsen, og dette ikke kan tilskrives skyldnerens
forhold, men alene er begrundet i politiets manglende behandling af sagen, kan
fremstilling efter kendelsen ikke længere finde sted.



/

Da der er forløbet mere en 4 måneder fra afgørelsen kan fremstilling ved politiet
af skyldneren derfor ikke finde sted, jf. en analogi af retsplejelovens § 494, stk. 3.

Den for fremstillingskendelsen betalte retsafgift 400 kr. er tidligere tilbagebetalt
rekvirenten, jf. retsafgiftslovens § 17a, stk. 4.

Derfor bestemmes:

Der kan ikke ske politifremstilling af Modpart som følge af dennes udeblivelse fra
fogedretten den 14. februar 2008.

Sagen sluttet.

Fogedretten hævet.

Dommer